341 



ganske paa samme Maade som tidligere er anført, at 

 Rullestensleret forholder sig til det paa Saltholmskalken 

 hvilende Gruslag. 



Der vandtes ved de to sidstnævnte Boringer heller 

 ikke noget videnskabeligt Udbytte, da vi i Forvejen vidste, 

 at vor Kridtformation kan have en Mægtighed af over 

 600 Fod, og som Følge deraf har det omtrent samme 

 Betydning, enten man trænger 10 Fod eller nogle hundrede 

 Fod ned i en Formation, der er saa ensartet som vort 

 Skrivekridt. 



En Gjentagelse af slige Boringer i Kridtformationen 

 nytter derfor aldeles intet, naar de ej føres tilEnde, 

 og det forekommer mig derfor, at der her er særlig Grund 

 for det offenlige til at træde til, ikke for blindt hen 

 at ødsle en Mængde Penge paa resultatløse Forsøg, men 

 tvertimod for ved faa og planmæssig ordnede Boringer 

 at tilvejebringe Resultater, hvorved langt større Summer 

 kunne spares for private. Saalænge Spørgsmaalet om 

 dybere Lags mulige Vandføring ikke er klaret, ville disse 

 ofte være tilbøjelige til at forny Forsøget, uagtet de som 

 oftest mangle Evne til at gjennemføre det. Man kunde 

 næsten fristes til at fremsætte den Paastand, at det her 

 er ligemeget, om et saadant større Forsøg kun giver det 

 negative Resultat, at der intet vandførende Lag findes 

 under Kridtet, saa er Sagen dermed endelig afgjort, og 

 ethvert yderligere Forsøg i den Retning standset. 



Men paa den anden Side kan det ikke nægtes, at 

 det er en mislig Sag for Regjeringen at indlade sig paa 

 den Slags Undersøgelser, hvor Udfaldet ifølge Forsøgets 

 Beskaffenhed er i høj Grad tvivlsomt, ja næsten et 

 Lotterispil, og hvortil Udgifterne hidindtil have været 

 aldeles uberegnelige; som bekjendt kostede alene Brønd- 

 Fjerde Række. IV. 22 



